《和陶渊明饮酒二十首》
元代·方回

天命孰为之，万有凝精真。
变气间庞杂，未尝泯其淳。
风雨骤冥晦，旸乌出还新。
圣孔昔云没，杨墨仍仪秦。
复生一辩孟，扫之如游尘。
诸老自有宗，鑽研患不勤。
彼以顿自诧，所见特未亲。
月晦有死魄，潦涸无迷津。
天定盍少俟，屦□□于巾。
不饮但多忧，无乃真痴人。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。